|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO****CITTÀ DI POREČ-PARENZO** |
| **Gradonačelnik**  |

**KLASA: 024-01/24-01/413**

**URBROJ: 2163-6-09/01-25-2**

**Poreč-Parenzo, 5. ožujka 2025.**

Na temelju članka 10. Zakona o zaštiti od buke („Narodne novine “broj 30/09, 55/13, 153/13, 41/16, 114/18 i 14/21) i članka 53. Statuta Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24), temeljem upute Ministarstva zdravstva KLASA: 040-01/24-01/65, URBROJ: 534-07-1-2/5-24-03 od 25. rujna 2024. godine, na prijedlog Upravnog odjela za gospodarstvo i EU fondove KLASA: 335-01/24-01/12, URBROJ: 2163-6-19/01-24-9 od 12. prosinca 2024. godine, Gradonačelnik Grada Poreča-Parenzo je, 5. veljače 2025. godine, donio sljedeći

**ZAKLJUČAK**

1. Utvrđuje se prijedlog Odluke o dozvoljenom prekoračenju najviše dopuštene razine buke na području Grada Poreča-Parenzo s obrazloženjem te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća, sva potrebna tumačenja uz prijedlog Odluke dat će dr. sc. Morena Mičetić, pročelnica Upravnog odjela za gospodarstvo i EU fondove.

 **GRADONAČELNIK**

 **Loris Peršurić**

Prilog:

- Prijedlog Odluke

**DOSTAVITI**:

1. Gradsko vijeće, ovdje,
2. Upravni odjel za gospodarstvo i EU fondove, ovdje,(KLASA: 335-01/24-01/12)
3. Pismohrana, ovdje.

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PORENZO****CITTÀ DI POREČ - PARENZO** |
| **Gradsko vijeće** |

KLASA:

URBROJ:

Poreč-Parenzo, \_\_\_\_\_\_\_\_\_ 2024.

Na temelju članka 10. Zakona o zaštiti od buke („Narodne novine “broj 30/09, 55/13, 153/13, 41/16, 114/18 i 14/21) i članka 41. Statuta Grada Poreča - Parenzo („Službeni glasnik Grada Poreča-Parenzo “broj 2/13, 10/18, 2/21 i 12/24), Gradsko vijeće Grada Poreča-Parenzo na sjednici održanoj \_\_\_\_\_\_2025. godine donijelo je

**ODLUKU**

**o dozvoljenom prekoračenju najviše dopuštene razine buke**

**na području Grada Poreča-Parenzo**

**Članak 1.**

Ovom se Odlukom određuju područja, zone i lokacije na kojima se na području Grada Poreča-Parenzo mogu održavati javni skupovi i organizirati razonode, zabavne i sportske priredbe i druge aktivnosti na otvorenom ili u zatvorenom prostoru za stanovništvo i goste (u daljnjem tekstu: javni skupovi), uporaba elektroakustičkih i akustičkih uređaja na otvorenome u objektima registriranim za obavljanje ugostiteljske djelatnosti, najviše dopuštene razine buke, kao i putevi za dolaženje i odlaženje sudionika navedenih događanja.

**Članak 2.**

Dozvoljava se prekoračenje dopuštenih razina buke radi zadovoljavanja potreba održavanja javnih skupova i organiziranja razonode, zabavnih i sportskih priredbi, festivala te drugih aktivnosti na otvorenom ili zatvorenom prostoru za stanovništvo i goste, na sljedećim lokacijama:

1. javne površine na području naselja Poreč: područje koje omeđuje sa sjeverne strane granica turističkog područja Borik, sa istočne strane glavna mjesna ulica (ex državna cesta D75) i sa južne strane granica turističkog područja Brulo,

te na području naselja Červar Porat, Nova Vas, Baderna i Žbandaj,

1. zone javne i društvene te sportske i rekreacijske namjene sukladno prostorno-planskoj dokumentaciji Grada Poreča-Parenzo, te nogometna igrališta, sportske dvorane i drugi sportski objekti,
2. zone gospodarske-ugostiteljsko-turističke namjene sukladno prostorno-planskoj dokumentaciji Grada Poreča-Parenzo.

Na lokacijama iz stavka 1. ovog članka prekoračenje najviše dopuštene razine buke dozvoljava se isključivo za vrijeme održavanja prijavljenih javnih događanja na otvorenom i zatvorenom prostoru za stanovništvo i goste u terminima i vremenu održavanja javnih događanja, svaki dan najdulje do 4.00 sata iza ponoći.

Organizator javnog događanja dužan je najmanje 7 (sedam) dana prije održavanja javnog događanja o istome obavijestiti komunalno redarstvo Grada Poreča-Parenzo i dobiti pisanu suglasnost.

Mjerenje razine buke u slučaju prekoračenja provodi ovlaštena pravna osoba za mjerenje razine buke na trošak organizatora javnog okupljanja.

Najviše dopuštena razina buke tijekom održavanja javnih događanja na lokacijama iz stavka 1. ovoga članka iznosi 90 dB(A).

**Članak 3.**

Uporaba elektroakustičkih i akustičkih uređaja na otvorenom u objektima registriranim za obavljanje ugostiteljske djelatnosti dopuštena je najdulje do 24.00 sata pod uvjetom da prekoračenje buke ne prelazi 80 dB(A).

Iznimno od stavka 1. ovog članka, u razdoblju od 1. svibnja do 30. rujna, dozvoljava se uporaba elektroakustičkih i akustičkih uređaja na otvorenom u objektima registriranim za obavljanje ugostiteljske djelatnosti najdulje do 2.00 sata narednog dana, a u dane vikenda (petak/subota, subota/nedjelja), dan uoči blagdana i u dane blagdana ako iza njega ne slijedi radni dan, najdulje do 3.00 sata narednog dana, pod uvjetom da prekoračenje buke ne prelazi 80 dB(A).

**Članak 4.**

Putevi za dolaženje i odlaženje sudionika navedenih događaja su svi prometni pravci, ulice i ceste za automobile i pješake koji nisu u to vrijeme propisno zatvoreni znakovima ili pod drugačijom regulacijom policije.

**Članak 5.**

Nadzor nad primjenom ove Odluke obavljaju nadležne inspekcije i komunalno redarstvo Grada Poreča-Parenzo, svaki u okviru svoje nadležnosti, sukladno posebnim propisima.

**Članak 6**.

Danom stupanja na snagu ove Odluke prestaje važiti Odluka o dozvoljenom prekoračenju najviše dopuštene razine buke („Službeni glasnik Grada Poreča-Parenzo“, br. 12/24).

**Članak 7.**

Ova Odluka stupa na snagu osmog dana od dana objave u Službenom glasniku Grada Poreča-Parenzo.

 **PREDSJEDNIK**

 **GRADSKOG VIJEĆA**

 **Zoran Rabar**

**DOSTAVITI:**

1. Gradsko vijeće, ovdje,

2. Upravni odjel za gospodarstvo i EU fondove, ovdje,(KLASA: 335-01/24-01/12)

3. Pismohrana, ovdje.

**OBRAZLOŽENJE**

**Pravna osnova:**

Pravna osnova za donošenje predložene Odluke su: Zakon o zaštiti od buke („Narodne novine “broj 30/09, 55/13, 153/13, 41/16 i 114/18 i 14/21) i Statut Grada Poreča-Parenzo („Službeni glasnik Grada Grada Poreča-Parenzo “broj 2/13, 10/18, 2/21 i 12/24).

Člankom 10. Zakona o zaštiti od buke („Narodne novine“ broj 30/09, 55/13, 153/13, 41/16, 114/18 i 14/21) propisano je da radi zadovoljavanja potreba za održavanjem javnih skupova i organiziranja razonode, zabavnih i športskih priredbi i drugih aktivnosti na otvorenom ili u zatvorenom prostoru za stanovništvo i goste, kada postoji mogućnost prekoračenja dopuštenih razina buke, jedinice lokalne samouprave odlukom predstavničkih tijela određuju ulice, dijelove ulica i naselja, trgove i druge lokacije u kojima je moguće prekoračiti dopuštene razine buke. Također, definirano je da se istom odlukom određuju i putovi za dolaženje i odlaženje sudionika navedenih događanja. Člankom 41. Statuta Grada Poreča Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) definirano je da Gradsko vijeće donosi odluke i druge opće akte kojima se uređuju pitanja iz samoupravnog djelokruga Grada.

**Postojeće stanje:**

Gradsko vijeće Grada Poreča-Parenzo je na sjednici 26. 6. 2024. godine donijelo Odluku o dozvoljenom prekoračenju najviše dopuštene razine buke na području Grada Poreča-Parenzo. Dana 08.10.2024. zaprimljen je dopis Ministarstva zdravstva s uputom da se u roku od 15 dana od primitka upute otklone nedostaci sadržani u članku 3. i članku 6. Odluke na način da se u članku 3. i članku 6. predmetne Odluke riječ „Gradonačelnik“ zamijeni riječima „Gradsko vijeće Grada Poreča-Parenzo“.

Grad je potom od Ministarstva zatražio pojašnjenje Upute, gdje se skrenulo pozornost na činjenicu, da prema stajalištu Grada Poreča-Parenzo sporno određivanje tijela koje je nadležno meritorno odlučivati o datumu i vremenu prekoračenja dopuštene razine buke, temeljem zahtjeva stranke, nije definirano odredbama Zakona o zaštiti od buke. Ukazalo se na to da, primjenom rješenja na koje upućuje Ministarstvo predmetnom Uputom došlo bi do postupanja u kojem bi:

* Gradsko vijeće kao predstavničko tijelo donosilo pojedinačne odluke, temeljem zahtjeva organizatora javnog skupa, kojima se rješava o pravima, obvezama i pravnim interesima fizičkih i pravnih osoba, a što nije u duhu *Zakona o lokalnoj i područnoj (regionalnoj) samoupravi* koji u odredbama članka 73. propisuje kako **predstavničko tijelo** općine, grada i županije u svom samoupravnom djelokrugu **donosi odluke i druge opće akte**, u skladu sa svojim statutom;
* donošenje predmetnih odluka, temeljem zahtjeva organizatora javnog skupa, bilo **u najvećoj mjeri bespredmetno** zbog nemogućnosti sazivanja i održavanja sjednica Gradskog vijeća u roku od nekoliko dana od zaprimanja zahtjeva stranke, i to po nekoliko sjednica predstavničkog tijela mjesečno, budući da Gradu pristiže u prosjeku tri zahtjeva organizatora javnog skupa mjesečno. Dakle, **u praksi bi takvo rješenje bilo nesvrsishodno, neživotno** i dovelo bi uglavnom do **nemogućnosti pravovremenog odlučivanja** u korisnom vremenu od zaprimanja zahtjeva organizatora javnog skupa do termina traženog datuma i vremena prekoračenja dopuštene razine buke.

Unatoč navedenome, dana 4. 12. 2024. zaprimljen je odgovor Ministarstva zdravstva u kojem se poziva Grad da odmah postupi po gore navedenoj uputi Ministarstva (uz priloženi primjer Odluke o dozvoljenom prekoračenju najviše dopuštene razine buke za vrijeme javnih događanja i uporabi elektroakustičnih i akustičnih uređaja na otvorenom u objektima registriranim za obavljanje ugostiteljske djelatnosti na području Grada Križevaca).

Slijedom navedenoga, postupa se sukladno Uputi Ministarstva zdravstva i predlaže se donošenje nove Odluke o dozvoljenom prekoračenju najviše dopuštene razine buke na području Grada Poreča-Parenzo.

**Pitanja koja se uređuju Odlukom:**

Odlukom se određuju područja, zone i lokacije na kojima se na području Grada Poreča-Parenzo mogu održavati javni skupovi i organizirati razonode, zabavne i sportske priredbe i druge aktivnosti na otvorenom ili u zatvorenom prostoru za stanovništvo i goste pri održavanju kojih postoji mogućnost prekoračenja dopuštenih razina buke određenih propisom koji regulira najviše dopuštene razine buke u sredini u kojoj ljudi rade i borave, te vrijeme prekoračenja dopuštenih razina buke, kao i putevi za dolaženje i odlaženje sudionika navedenih događanja. Ovom se odlukom dodatno određuju i uvjeti prekoračenja dopuštene razine buke subjektima registriranima za obavljanje ugostiteljske djelatnosti na području naselja Poreč, a koji od nadležnog upravnog odjela imaju odobrenje za izvođenje žive i/ili reproducirane glazbe na ugostiteljskim terasama.

**Cilj donošenja Odluke:**

Cilj donošenja Odluke je omogućavanje produciranja odgovarajuće jačine zvuka za razne manifestacije koje znatno utječu na promociju i razvoj turističke destinacije Poreč.

**Sredstva za ostvarenje Odluke:**

Posebna sredstva za ostvarenje predmetne Odluke nisu potrebna.